CELEX: E2013P0010
Language: el
Date: 2013-06-28 00:00:00
Title: Προσφυγή που ασκήθηκε στις 28 Ιουνίου 2013 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-10/13)

3.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/14
            
         Προσφυγή που ασκήθηκε στις 28 Ιουνίου 2013 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-10/13)
   2013/C 287/10
   Στις 28 Ιουνίου 2013 ασκήθηκε προσφυγή κατά της Ισλανδίας ενώπιον του Δικαστηρίου της ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Μαρία Μουστακαλή, ως αντιπροσώπους της Εποπτεύουσας Αρχής της ΕΖΕΣ, 35, Rue Belliard, 1040 Brussels, Belgium
   Η Εποπτεύουσα Αρχή της ΕΖΕΣ καλεί το Δικαστήριο της ΕΖΕΣ:
   
               1)
            
            
               Να αναγνωρίσει ότι η Ισλανδία, επειδή παρέλειψε να εφαρμόσει ορθώς, εντός της ταχθείσας προθεσμίας, το άρθρο 2 παράγραφος 1 στοιχεία α)-δ) και το άρθρο 2 παράγραφος 2 στοιχεία α)-β) της πράξης που αναφέρεται στο σημείο 21β του παραρτήματος XVIII της συμφωνίας για τον Ευρωπαϊκό Οικονομικό Χώρο [Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου της 5ης Ιουλίου 2006 για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση)], όπως προσαρμόστηκε στη συμφωνία ΕΟΧ με το πρωτόκολλο 1, παρέβη τις υποχρεώσεις που υπέχει βάσει της εν λόγω πράξης.
            
         
               2)
            
            
               Να καταδικάσει την Ισλανδία στα δικαστικά έξοδα της παρούσας διαδικασίας.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η αίτηση αφορά τη μη συμμόρφωση της Ισλανδίας, το αργότερο έως τις 20 Αυγούστου 2012, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 20 Ιουνίου 2012 σχετικά με τη μη ορθή εφαρμογή του άρθρου 2 παράγραφος 1 στοιχεία α)-δ) και του άρθρου 2 παράγραφος 2 στοιχεία α)-β) της πράξης που αναφέρεται στο σημείο 21β του παραρτήματος XVIII της συμφωνίας για τον Ευρωπαϊκό Οικονομικό Χώρο [Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση)], (εφεξής η οδηγία).
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέβη τις υποχρεώσεις που υπέχει βάσει του άρθρου 2 παράγραφος 1 στοιχεία α)-δ) και του άρθρου 2 παράγραφος 2 στοιχεία α)-β) της οδηγίας, επειδή παρέλειψε να θεσπίσει, εντός της ταχθείσας προθεσμίας, τα μέτρα που απαιτούνται για την εφαρμογή της οδηγίας.